Hans Wilhelmsson Ahlmann

Hans Jacob Konrad Wilhelmsson Ahlmann (født 14. november 1889, død 10. mars 1974) var svensk geograf, glasiolog. og diplomat. Han var en av hydroglasiologiens pionerer og i 1950 ble han Sveriges ambassadør til Norge, et verv han hadde til 1956. 

Ahlmann ble professor i geografi ved Stockholms högskola i 1929. Han var opptatt av feltundersøkelser, og ledet våren 1931 en ekspedisjon til Nordaustlandet. Sammen med professor Harald Ulrik Sverdrup var han i 1934 igjen på Svalbard, denne gangen for å undersøke isbreene på Vest-Spitsbergen. Siden undersøkte han Vatnajökull på Island i 1936 og vinteren 1939-40 ledet han svensk-norske undersøkelser av isbreene på Grønland. I 1946 sto han for undersøkelser av isbreene på Kebnekaise. Han tok initiativet til en vitenskapelig ekspedisjon til Antarktis 1949 til 1952 og var formann i ekspedisjonens svenske komité.

Heder 
 I 1945 ble han æresdoktor ved Universitetet i Oslo.
 I 1973 ble han som innbudt medlem av Norsk Polarklubb utnevnt til æresmedlem av klubben.
 Ahlmannfonna på Svalbard er oppkalt etter ham.
 Ahlmannbreen og Ahlmannryggen i Antarktis er oppkalt etter ham.

Bibliografi

Referanser

Eksterne lenker 
 Hans W:son Ahlmann hos snl.no

Svenske diplomater
Svenske ambassadører
Svenske ambassadører til Norge
Svenske forskere
Glasiologer
Medlemmer av Kungliga Vetenskapsakademien
Personer fra Karlsborgs kommun
Fødsler i 1889
Dødsfall i 1974